[image: rajono nespalvotas]

ALYTAUS RAJONO SAVIVALDYBĖS MERAS

POTVARKIS
DĖL DETALIOJO PLANO RENGIMO IR PLANAVIMO TIKSLŲ NUSTATYMO

2025 m. rugsėjo    d. Nr.  K2-
Alytus

Vadovaudamasi Lietuvos Respublikos vietos savivaldos įstatymo 6 straipsnio 19 dalimi, Lietuvos Respublikos teritorijų planavimo įstatymo 24 straipsnio 5 dalimi, Pasiūlymų teikimo dėl teritorijų planavimo proceso inicijavimo tvarkos aprašo, patvirtinto Lietuvos Respublikos Vyriausybės 2013 m. gruodžio 18 d. nutarimu Nr. 1265 ,,Dėl pasiūlymų teikimo dėl teritorijų planavimo proceso inicijavimo tvarkos aprašo patvirtinimo“, 9 ir 10 punktais, Kompleksinio teritorijų planavimo dokumentų rengimo taisyklių, patvirtintų Lietuvos Respublikos aplinkos ministro 2014 m. sausio 2 d. įsakymu Nr. D1-8 ,,Dėl Kompleksinio teritorijų planavimo dokumentų rengimo taisyklių patvirtinimo“, 312, 316 ir 319 punktais, atsižvelgdama į A. M. (toliau – Planavimo iniciatorius) 2025 m. rugpjūčio 26 d. prašymą:
1. N u s p r e n d ž i u   pradėti rengti vietovės lygmens kompleksinio teritorijų planavimo dokumentą - B. B. žemės sklypų Kaniūkų k. padalijimo ir trijų sklypų tikslinės žemės naudojimo paskirties keitimo sodybiniam užstatymui detaliojo plano (TPD reg. Nr. T00005458) koregavimą.
             2. N u s t a t a u   detaliojo plano rengimo tikslus – sudaryti sąlygas privačioms investicijoms, kuriančioms socialinę ir ekonominę gerovę, tinkamos kokybės gyvenimo sąlygas, skatinančioms alternatyvių energijos šaltinių ir technologijų plėtrą, didinančioms energijos vartojimo efektyvumą.
            3. N u r o d a u: 
3.1.  kad šio potvarkio 1 punkte nurodyto detaliojo plano rengimą finansuoja Planavimo iniciatorius;
3.2. savivaldybės vyriausiajam architektui užtikrinti šio potvarkio projekto viešinimą Teritorijų planavimo įstatymo 31 straipsnio 4 dalyje nustatyta tvarka.
      4. Į p a r e i g o j u   Alytaus rajono savivaldybės administracijos direktorių organizuoti detaliojo plano rengimą.
Šis potvarkis gali būti skundžiamas savo pasirinkimu Lietuvos Respublikos administracinių ginčų komisijos Kauno apygardos skyriui (L. Sapiegos g. 10, 44251 Kaunas) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų  administracinio teismo Kauno rūmams (A. Mickevičiaus g. 8A, LT-44312 Kaunas) Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotam asmeniui dienos).


Savivaldybės merė	Rasa Vitkauskienė
image1.jpeg




